Diari Oficial de la Generalitat Valenciana


Sumari del DOGV 8958, del 23-11-2020 (2020/9565)

Informació pública de l'aprovació de l'informe ambiental i territorial estratègic de l'estudi de detall de l'illa delimitada pels carrers d'Antonio Ramos Carratalá, dels Germans Pinzón, del Jurista López Amo i de Goya.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8958

Data del DOGV
:   23-11-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/9565


Data del document
:   11-11-2020

Organisme emissor
:   Ajuntament d'Alacant

Tipus de document
:   Anunci

Descriptors 

:   * Alacant
    * pla d'urbanisme
    * administració local

Informació pública de l'aprovació de l'informe ambiental i territorial estratègic de l'estudi de detall de l'illa delimitada pels carrers d'Antonio Ramos Carratalá, dels Germans Pinzón, del Jurista López Amo i de Goya. [2020/9565]  
Amb data 10 de novembre de 2020, el regidor d'Urbanisme ha resolt:  
PLA2020000004  
Decret. Sobre resolució d'informe ambiental territorial i estratègic  
  
Sobre la base de la sol·licitud presentada per la mercantil Promociones y Gestiones Inmobiliarias Ratisbona, SL, Property S. Com, referent a un estudi de detall de l'illa delimitada pels carrers Antonio Ramos Carratalá, Germans Pinzón, Jurista López Amo i carrer Goya, s'emet el present informe tècnic en matèria ambiental com a proposta per a l'emissió, si escau, de la pertinent resolució d'informe ambiental i territorial estratègic.  
La documentació aportada va ser sotmesa a consultes de les administracions públiques afectades i públic interessat, en compliment de l'article 51 de la Llei 1/2019, de 5 de febrer, de modificació de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). Posteriorment, es van rebre els pronunciaments d'aquests en el termini delimitat per a això, determinant un termini mínim de trenta dies hàbils des de la recepció de sol·licitud en compliment de l'esmentat article.  
En virtut dels pronunciaments rebuts i la documentació presentada s'emet el present informe tècnic en matèria ambiental per a la seua posterior valoració i per a l'emissió, si escau, de la resolució d'informe ambiental i territorial estratègic.  
A) Documentació aportada  
La relació de documents de l'esmentat estudi de detall de l'illa delimitada pels carrers Antonio Ramos Carratalá, Germans Pinzón, Jurista López Amo i carrer Goya, presentat per la mercantil Promociones y Gestiones Inmobiliarias Ratisbona, SL. Property S. Com, amb data 2 de juny de 2020 i número de registre ES202031022 és la següent:  
  
- Documentació inicial estratègic.  
- Esborrany d'estudi de detall.  
- Estudi d'integració paisatgística.  
- Document mobilitat de la CV. Compliment Llei 6/2011, d'1 d'abril.  
Analitzats els documents presentats es va emetre informe favorable amb data 25 de juny de 2020 pel tècnic superior del Servei de Planejament de la Regidoria d'Urbanisme de l'Ajuntament d'Alacant, considerant admissible la sol·licitud d'inici de l'avaluació ambiental i territorial estratègica i sotmetiment a consultes en la fase ambiental del procediment d'elaboració i aprovació de plans segons la Llei 1/2019, de 5 de febrer, de modificació de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
  
Amb data 10 de juliol de 2020 s'emet informe jurídic del procediment a seguir per a l'avaluació ambiental i territorial estratègica segons el procediment simplificat. En definitiva, la modificació plantejada no suposa una modificació del model territorial del municipi ni canvis substancials respecte al planejament vigent. L'abast de la modificació recau en elements continguts entre les determinacions de l'ordenació detallada prevista en l'article 35 de la LOTUP, entre els quals es troba l'ús, tipologia i volum.  
Realitzada la fase de consultes a administracions públiques afectades i públic interessat, sobre la base del que es disposa en l'article 49.1.b de la LOTUP, es recepcionen determinats pronunciaments que s'exposen més endavant.  
B) Planejament vigent  
El Pla general municipal d'ordenació (PGMO) d'Alacant va ser aprovat definitivament per resolució del conseller competent en urbanisme de data 27 de març de 1987.  
L'estudi de detall se centra en una illa situada en sòl urbà qualificada pel PGMO com a habitatge unifamiliar, grau 1 i nivell A (VU1A). Es pretén establir com a ús exclusiu de la parcel·la el dotacional, permés per la normativa zonal. Així doncs, seran aplicable els paràmetres urbanístics corresponents a la zona VU1A, així com aquells relatius a les dotacions, que contempla el PGMO.  
  
C) L'estudi de detall: objecte i justificació  
L'objecte de l'estudi de detall és augmentar l'edificabilitat (permesa amb limitacions segons article 100, Condicions generals dels usos dotacionals de les normes urbanístiques del PGMO d'Alacant), i reordenar la volumetria per a donar cabuda al programa de necessitats plantejat per a la residència per a persones majors, quedant justificada la necessitat i el compliment del còmput de l'edificabilitat màxima de 0,75 m²/m², que permet el Pla general, computada en superfície útil.  
En l'estudi de detall aportat, a fi de justificar la necessitat de l'increment d'edificabilitat, s'indica que el programa de necessitats de l'edifici a implantar està condicionat per la normativa específica, marcant-se els espais necessaris per al desenvolupament de l'activitat.  
  
D) Característiques de l'estudi de detall  
L'estudi de detall recull, principalment, un doble objectiu:  
a) Increment de l'edificabilitat permés pel Pla general.  
b) Ordenació de la volumetria edificatòria  
S'hauran de complir els preceptes de l'article 100, Condicions generals dels usos dotacionals de les normes urbanístiques del Pla general, sent objecte de l'estudi de detall la justificació de l'increment d'edificabilitat (permesa segons aquest article), i no sent objecte de valoració el projecte d'edificació objecte de llicència urbanística. El projecte d'edificació haurà de complir amb la resta de paràmetres establits per a la zona en el qual inserida, normativa urbanística pertinent i la legislació específicament aplicable que corresponga, per la qual cosa hauran d'obviar-se totes les referències a la consideració del còmput d'altures en l'estudi de detall.  
La possibilitat de l'increment d'edificabilitat comporta certs condicionants, per a garantir l'ús dotacional, que s'enumeren a continuació:  
  
- L'edifici construït a l'empara de l'article 100 que haja utilitzat totalment o parcialment els increments d'edificabilitat previstos per a l'ús dotacional, haurà de mantindre indefinidament aquest ús.  
- L'autorització d'un altre ús diferent del dotacional solament podrà concedir-se prèvia demolició de l'edificació que, per excés sobre la característica de la parcel·la, s'haja atribuït mitjançant el referit estudi de detall.  
- No es podran concedir llicències municipals de cap mena si l'objecte de les mateixes fora un canvi a un altre ús diferent al dotacional, sense que es complisca el requisit del paràgraf anterior. En tot cas, la llicència d'activitat ha d'obtindre's per a l'ús dotacional concret a què es destine l'edifici. La concessió d'una nova llicència per a una altra activitat diferent es condicionara al fet que la mateixa mantinga el caràcter d'ús dotacional.  
- L'incompliment pel propietari de destinar l'edifici a l'ús dotacional, tindrà la consideració d'infracció urbanística amb les conseqüències corresponents, no sent-li aplicable en cap cas el règim de fora d'ordenació.  
- En qualsevol cas, serà exigible el compliment estricte de les places mínimes d'aparcament establides per les normes urbanístiques del PGOU per a l'ús dotacional concret que se sol·licite en la llicència d'activitat.  
- Sempre que s'utilitze la possibilitat de l'increment d'edificabilitat, la condició d'ús dotacional indefinit de l'edifici haurà d'inscriure's en el Registre de la Propietat als efectes informatius procedents, una vegada aprovat l'estudi de detall i com a requisit previ a l'obtenció de la llicència d'activitat, de conformitat amb l'RD 1093/1997, de 4 de juliol, pel qual s'aproven les normes complementàries al Reglament per a l'execució de la Llei hipotecària sobre inscripció d'actes de naturalesa urbanística.  
E) Document inicial estratègic: possibles efectes sobre el medi ambient  
La modificació pretesa per l'estudi de detall és establir com a ús exclusiu de la parcel·la l'ús dotacional i augmentar l'edificabilitat actual (fets permesos pel PGMO d'Alacant), ordenant la volumetria resultant, per a la construcció d'un centre residencial per a persones majors dependents.  
L'àmbit de l'estudi de detall és el de l'illa amb una superfície de 10.953,18 m².  
En la documentació presentada, es plantegen dues alternatives des del punt de vista urbanístic, ambiental i paisatgístic, amb la finalitat de valorar l'alternativa més idònia a les necessitats plantejades:  
Alternativa 0: L'alternativa 0 es podria resumir com la no realització de cap actuació urbanística, que suposaria el manteniment de les condicions d'edificació actuals, la qual cosa impediria la construcció del Centre Residencial per a persones majors dependents, ja que, encara que l'ús és complementari al predominant, l'edificabilitat actual és insuficient.  
Alternativa 1: consisteix a augmentar l'edificabilitat tal com permet el PGMO en el seu article 100, establint l'ús Dotacional com a ús exclusiu de la parcel·la.  
L'alternativa triada és la número 1 per ser la més adequada per a garantir l'establiment de la dotació desitjada i complir amb l'objecte de l'estudi de detall, consistent a augmentar l'edificabilitat condicionada a l'ús dotacional com a ús exclusiu de la parcel·la.  
Efectes previsibles de la modificació sobre el medi ambient.  
En el document inicial estratègic (DIE) s'exposa que l'objecte de l'estudi de detall no presenta cap efecte significatiu sobre el medi ambient ni el territori. Es proposa la implantació d'un ús dotacional (equipament assistencial) en l'illa, respecte a l'ús residencial (habitatge unifamiliar) prevista pel Pla general pel qual el desenvolupament de l'estudi de detall, en tot cas, suposa una millora sobre la situació prèvia en l'àmbit afectat.  
A més s'indica que la parcel·la no està afectada per llits, barrancs ni canalitzacions o séquies.  
La parcel·la no està situada en àmbit d'espais naturals protegits o Xarxa Natura 2000, reserva de flora o fauna, zona de protecció, pla de recuperació, hàbitat dins del projecte LIFE o infraestructura verda. Es tracta d'un paisatge urbà consolidat, amb vials i edificacions, sense existir en la parcel·la fauna ni flora d'interés perquè es troba ja parcialment transformada.  
No existeix perillositat d'inundació segons el Pla d'acció territorial de caràcter sectorial sobre prevenció del risc d'inundació en la Comunitat Valenciana (PATRICOVA).  
No es troba dins de la delimitació del terreny forestal estratègic segons els criteris del Pla d'acció territorial forestal de la Comunitat Valenciana (PATFOR) ni en sòl no forestal en els quals s'aplica la normativa forestal vigent a l'efecte d'incendis forestals i plagues.  
  
Es troba en la delimitació del Pla zonal núm. 9 del Pla integral de residus de la Comunitat Valenciana (PIRCV), àrea de gestió A4.  
No existeix en l'àmbit de l'estudi de detall ni en el seu entorn cap element de patrimoni arqueològic ni etnològic actualment catalogat.  
  
F) Consultes  
En compliment de l'article 51.1 de la LOTUP, s'ha sotmés a consultes de les administracions públiques i col·lectius afectats, la documentació que conté l'esborrany de l'estudi de detall de l'illa delimitada pels carrers Antonio Ramos Carratalá, Germans Pinzón, Jurista López Amo i carrer Goya, presentat per la mercantil Promociones y Gestiones Inmobiliarias Ratisbona, SL, Property S. Com i el seu respectiu document inicial estratègic.  
S'indica una relació de les administracions públiques i col·lectius consultats:  
  
Administració pública i col·lectius consultats Consulta Informe  
Ajuntament d'Alacant. Regidoria de Mobilitat i Trànsit.  
Servei de Trànsit, Transports, Mobilitat i Accessibilitat 15.07.2020 08.09.2020  
  
  
G) Identificació i valoració de possibles efectes sobre el medi ambient. Mesures  
Conforme a l'estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, prèvia consulta a les administracions públiques afectades a les quals es refereixen els articles 48.d i 51.1 de la LOTUP.  
La parcel·la objecte de l'estudi de detall es troba completament urbanitzada, per la qual cosa constitueix un sòl urbà.  
Es descriu a continuació una relació dels pronunciaments rebuts després del període de consultes a les administracions i col·lectius afectats:  
- Respecte al Servei de Trànsit, Transports, Mobilitat i Accessibilitat municipal i els departaments del servei es remeten els següents pronunciaments:  
· Departament Tècnic de Trànsit. En l'informe emés el 21 d'agost de 2020 es disposa que:  
«Tal com es descriu en el PGMOUA les operacions de càrrega i descàrrega s'hauran de preveure en espais interiors a aquest efecte en els edificis o parcel·les corresponents.  
Els accessos de vehicles al centre es recomana que es realitzen per viaris secundaris, evitant realitzar-lo per l'av. Antonio Ramos Carratalá.  
  
Una vegada analitzada la documentació presentada respecte a l'estudi de detall de referència, el tècnic que subscriu informa, quant al trànsit es refereix, que no existeix inconvenient en què es continue la tramitació de l'expedient.»  
H) Consideracions jurídiques  
L'avaluació ambiental i territorial estratègica simplificada serà aplicable per als supòsits recollits en l'article 46.3, com ja s'ha esmentat amb anterioritat, sempre que es demostre, després d'aplicar els criteris de l'annex VIII de la LOTUP, que el pla o la seua modificació no tindrà efectes significatius sobre el medi ambient.  
En aquest cas, la competència per a la tramitació i aprovació de l'estudi de detall és municipal en virtut del que es disposa en l'article 44.3 LOTUP, ocupant aquesta Administració la condició de promotor i òrgan substantiu.  
Al seu torn, correspon a l'Ajuntament la consideració d'òrgan ambiental, ja que es tracta d'un pla que afecta únicament a l'ordenació detallada del sòl urbà, en els termes que resulten de l'article 48 LOTUP.  
  
Respecte al procediment  
En compliment de l'article 51.1 de la LOTUP, s'ha sotmés a consultes de les administracions públiques i col·lectius afectats, la documentació que conté l'esborrany de l'estudi de detall de l'illa delimitada pels carrers Antonio Ramos Carratalá, Germans Pinzón, Jurista López Amo i carrer Goya, presentat per la mercantil Promociones y Gestiones Inmobiliarias Ratisbona, SL. Property S. Com i el seu respectiu document inicial estratègic.  
De l'expedient administratiu es desprén que mitjançant l'actuació sol·licitada es mantindrà la mateixa activitat que fins ara es realitza, sense que per això es produïsca una afecció ambiental rellevant. Per això, i a la vista dels informes obrants en l'expedient, s'estima suficient, com s'ha exposat la tramitació.  
Després de les consultes haurà d'emetre's un dels documents als quals es refereix l'article 51.2 LOTUP. L'òrgan competent per a l'emissió d'aquest, com a òrgan ambiental, és l'alcalde per aplicació de la clàusula 124.4.ñ de la Llei 7/1985, de 2 d'abril, reguladora de les bases de règim local, i per delegació el regidor d'Urbanisme.  
I) Proposta de decret  
Segons estableix l'article 51 de la LOTUP, d'acord amb els criteris de l'annex VIII d'aquesta llei, el procediment d'avaluació ambiental simplificat és suficient per a determinar que l'estudi de detall proposat no presenta efectes significatius sobre el medi ambient, sempre que es consideren els condicionants indicats en l'informe ambiental previ a la present resolució.  
És competent per a resoldre, en virtut del que es disposa en l'article 124.4.ñ de la Llei 7/1985, de 2 d'abril, reguladora de les bases de règim local, l'alcalde; i per delegació, com així ho permet l'article 124.5 de l'esmentada llei, el regidor delegat d'Urbanisme.  
En virtut de l'anteriorment exposat, resolc:  
  
Primer  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de l'estudi de detall de l'illa delimitada pels carrers Antonio Ramos Carratalá, Germans Pinzón, Jurista López Amo i carrer Goya, l'objecte del qual serà el descrit en la documentació remesa i en l'alternativa triada, d'acord amb els criteris de l'annex VIII de la LOTUP, per no tindre efectes significatius sobre el medi ambient, sempre que es complisquen els condicionants descrits a continuació i les mesures compensatòries de reducció d'impactes, corresponent continuar la tramitació del mateix conforme al capítol III del títol III del llibre I de la LOTUP en virtut del contingut en l'article 51.7 de la LOTUP, amb el compliment de les següents determinacions:  
- Respecte a l'estudi d'integració paisatgística presentat, haurà de ser informat pel Servei competent de l'Ajuntament d'Alacant en fase d'informació pública.  
  
Segon  
Ordenar la publicació de la present resolució d'informe ambiental i territorial estratègic pel procediment simplificat en el Diari Oficial de la Generalitat Valenciana (DOGV), i deixar constància que, com estableix l'article 51.7 de la LOTUP, l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació de l'estudi de detall de l'illa delimitada pels carrers Antonio Ramos Carratalá, Germans Pinzón, Jurista López Amo i carrer Goya, en el termini màxim de quatre anys des de la publicació. En tal cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Tercer  
Fer constar que contra la present resolució no és possible interposar cap recurs, sense perjudici dels que, si escau, corresponguen contra l'acte que aprove la modificació de l'instrument de planejament en tramitació.  
  
Alacant, 11 de novembre de 2020.- El vicesecretari de l'Ajuntament d'Alacant: Germán Pascual Ruiz-Valdepeñas.